ईएमसी की स्थापना करने से पहले इसके प्रबंध निदेशक का पद संभाल रहे वरुण कुमार महिलाओं के उच्च फैशन वाले परिधानों को तैयार करने वाले एक एक्सपोर्ट हाउस के साथ उत्पादन सलाहकार (प्रोडक्शन डायरेक्टर) के रूप में काम कर रहे थे। वरुण बताते हैं, ‘‘	वहां पर मेरा काम सैंपलिंग और उत्पादन के काम को सुचारू और तेज बनाए रखने का था। ऐसी ही एक प्रोडक्शन मीटिंग के दौरान मुझे लगा कि कितना अच्छा हो अगर ऐसा कुछ हो सके कि हम किसी नए उत्पाद को दुनिया के सामने लाने से पहले उसके उत्पादन से संबंधित उत्पादों को बिना फैशन डिजानरों के झंझट में फंसे आसानी से हासिल कर सकें। अमूमन मौजूदा कार्यप्रणाली के अनुसार काम करते समय हम एक सैंपल तैयार करने में एक सप्ताह से भी अधिक का समय लेते हैं। और बस यहीं मेरे दिमाग में विचार आया कि क्यों न कढ़ाई के काम में आने वाली सामग्री से संबंधित एक ई-काॅमर्स मंच की स्थापना की जाए क्योंकि इस सामान की मांग बहुत अधिक है और इसे खरीदने में कई चुनौतियों का सामना करना पड़ता है।’’